b"\n_START_ARTICLE_\nHomininae\n_START_SECTION_\nHistorie og klassifikation\n_START_PARAGRAPH_\nIndtil 1980'erne omfattede familien Hominidae kun mennesket. De store menneskeaber med mennesket fraregnet tilh\xc3\xb8rte familien Pongidae. Senere opdagelser f\xc3\xb8rte til en \xc3\xa6ndret klassifikation, hvor de store menneskeaber blev forenet med mennesket i familien Hominidae (mennesket blev dog nu placeret alene i underfamilien Homininae). Yderligere opdagelser viste, at gorillaer og chimpanser er n\xc3\xa6rmere besl\xc3\xa6gtet med mennesket end de er med orangutanger, hvilket f\xc3\xb8rte til, at ogs\xc3\xa5 gorillaer og chimpanser blev placeret i underfamilien Homininae._NEWLINE_Underfamilien Homininae kan igen underinddeles i de to grene: tribus Gorillini (gorillaer) og tribus Hominini med de to sl\xc3\xa6gter Pan (chimpanser) og Homo (mennesket og dets udd\xc3\xb8de sl\xc3\xa6gtninge)."